Diari Oficial de la Generalitat Valenciana


Sumari del DOGV 3052, del 07-08-1997 (1997/8898)

ACORD de 28 de maig de 1997, de la Comissió Territorial d'Urbanisme de València, relatiu a la modificació del Puig Gros del Pla General d'Ordenació Urbana de Carcaixent.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8898


Data del document
:   28-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de maig de 1997, de la Comissió Territorial d'Urbanisme de València, relatiu a la modificació del Puig Gros del Pla General d'Ordenació Urbana de Carcaixent.  
La Comissió Territorial d'Urbanisme de València, en la sessió del dia 28 de maig de 1997, va adoptar el següent acord:  
Vist l'expedient enviat per l'Ajuntament de Carcaixent, relatiu a la modificació del Puig Gros del Pla General d'Ordenació Urbana, i d'acord amb els següents:  
Antecedents de fet  
Primer  
L'expedient va estar sotmés a informació pública el 19 de desembre de 1996 i, després del pertinent període d'informació durant el qual es va presentar una al·legació, va ser aprovat provisionalment pel Ple de l'Ajuntament en la sessió del dia 3 d'abril de 1997, i va tenir entrada en el registre de la Comissió Territorial d'Urbanisme de València amb data 16 d'abril de 1997.  
Segon  
El projecte consta de memòria justificativa, plans d'informació i d'ordenació i annexos, per això reuneix el que disposa l'article 27 de la Llei Reguladora de l'Activitat Urbanística.  
Tercer  
En l'expedient administratiu enviat per l'Ajuntament consta la sol·licitud d'informes a la Conselleria d'Educació i Ciència, a la Conselleria de Sanitat i a l'Ajuntament de la Pobla Llarga, sense que conste la seua emissió, per la qual cosa havent transcorregut el termini d'un mes des de la seua sol·licitud, d'acord amb l'article 38.2.c de la Llei Reguladora de l'Activitat Urbanística, procedeix continuar la tramitació.  
Quart  
Carcaixent compta amb un Pla General d'Ordenació Urbana aprovat definitivament per la Comissió Provincial d'Urbanisme de València l'11 de novembre de 1980. Aquest planejament general assumeix el Pla Parcial del Puig Gros aprovat definitivament el 16 de maig de 1974, tot i que classifica el sòl com a urbà.  
Amb data 6 de març de 1997, el director general d'Urbanisme i Ordenació Territorial va emetre informe favorable considerant superada la fase de concert respecte del projecte de Pla General de Carcaixent.  
Cal destacar que la Comissió Territorial d'Urbanisme de València, en la sessió del dia 7 de novembre de 1995, va adoptar l'acord de denegar l'aprovació definitiva de la modificació del Pla General d'Ordenació Urbana de Carcaixent àmbit del Pla Parcial del Puig Gros, adduint-se bàsicament els següents arguments:  
Incompliment dels criteris de sectorització que estableix l'article 20 de la Llei Reguladora de l'Activitat Urbanística.  
No justificació de l'existència dels serveis propis del sòl urbà.  
Manca de concreció dels instruments de gestió.  
Cinquè  
La Comissió Informativa de la Comissió Territorial d'Urbanisme de València, en la sessió del dia 19 de maig de 1997, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient està complet i s'ha tramitat d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon  
La modificació que es pretén afecta l'àmbit de l'antic Pla Parcial del Puig Gros i suposa la incorporació a aquest, com a sòl urbà, de 0'84 hectàrees, actualment classificades com a sòl urbanitzable no programat. Junt a això es preveu la creació de dues zones verdes, amb un total de 1.974 metres quadrats, per a compensar l'augment d'edificabilitat amb les noves parcel·les que s'han de crear.  
Tercer  
La justificació d'aquesta modificació es basa en els antecedents administratius, atés que el Pla Parcial del Puig Gros, en el seu document d'aprovació de l'any 1974 i en la seua assumpció posterior en el Pla General d'Ordenació Urbana de Carcaixent de 1980 establia definicions contradictòries de l'àmbit del Pla Parcial, atribuint-li en distintes parts del dit document 24.820 metres quadrats, 28.850 metres quadrats o la parcel·la 12 del polígon 32, és a dir, 32.000 metres quadrats.  
A més a més, es posa de manifest que amb data 4 d'agost de 1992 l'Ajuntament va aprovar els estatuts i les bases d'actuació de la Junta de Compensació de la Urbanització del Puig Gros, en la qual estan inclosos els propietaris de les finques afectades per aquesta modificació, la qual cosa suposa el reconeixement d'una situació similar als propietaris afectats per aquesta modificació respecte d'aquells altres propietaris de l'àmbit de la Urbanització el Puig Gros.  
Quart  
Amb la documentació presentada es justifica l'existència dels serveis exigibles legalment, encara que falta el clavegueram. Respecte d'aquest servei es justifica l'existència de les causes d'excepció recollides en l'article 6.1.c de la Llei Reguladora de l'Activitat Urbanística, i s'incideix en la baixa densitat de l'edificació (7 habitatge/ha). Respecte de les qüestions de gestió s'ha procedit a una millor definició de l'àmbit objecte de modificació, integrant la dita porció del sòl amb la resta ja classificat com a urbà.  
La normativa específica aplicable a l'àmbit d'actuació és la pròpia del Pla Parcial del Puig Gros, amb una qualificació urbanística que es correspon amb la de ciutat jardí extensiva, i s'autoritzen habitatges unifamiliars aïllats amb una edificabilitat màxima sobre parcel·la neta d'1'2 metres cúbics/metres quadrats.  
Cinqué  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals de municipis de menys de 50.000 habitants, d'acord amb el que disposa l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de València, en sessió celebrada el 28 de maig de 1997 acorda aprovar definitivament la modificació del Puig Gros del Pla General d'Ordenació Urbana de Carcaixent.  
L'Ajuntament de Carcaixent haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de recepció d'aquesta notificació.  
Tot això, sense perjudici que puga exercitar qualsevol altre recurs que considere pertinent.  
València, 28 de maig de 1997  
El secretari de la Comissió Territorial d'Urbanisme,  
JOSÉ MANUEL PALAU NAVARRO